**Deținutul**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un dar al neștiutelor ursite

îți prinde al tău chip fermecător

cu trăsături în visuri doar găsite

de un pribeag de suflet călător.

Imagini vin la zeci de ani distanță,

renasc aceleași unde din trecut.

Și voi trăi i în vârf de rezonanță,

știind că tu îmi vei rămâne scut.

O să mă prind de clipele trăite

când m-am uitat în ochii tăi senini

și am văzut cum stele neofite

se plimbă în șirag de noi lumini.

În părul tău cu tremurânde valuri

îmi voi găsi al nopții așternut

Și-al meu amor, cu un șirag de lauri,

se va preda cu grad de deținut.

Îți voi fixa a ta perfectiune

în cuibul unui suflet vălurit

de viforul iscat de-amărăciune

ce în trecut cu ierni m-a-mpăturit.

Nu voi mai fi pendulul ce tresare

la limite de iarnă sau de ger!

Tu ești căldura gata să-nfioare

ghețarii unui dor fără de cer.

Mă voi topi de ale tale forme

la al tău glas voi izvorî spre cer,

dar tot iubind a’ închisorii norme,

voi reveni cu drag l-al meu ungher.

Tu ești sublim la tot ce mă-nconjoară,

renaști aceeași pală ca un junt

ce m-a lovit pentru întâia oară

când te-am iubit așa cum ești … și sunt.